Alaquàs celebra l'espectacular entrà dels moros i cristians
07/09/2009

# Alaquàs celebra l'espectacular entrà dels moros i cristians

*   07/09/2009
*   [Imprimir](#)
*   Compartir
*    https://www.alaquas.org/documento.asp?id\_do=11583

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11583%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20l%27espectacular%20entr%C3%A0%20dels%20moros%20i%20cristians)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11583/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11583/07092009img_8780_Form_4.jpg)](https://www.alaquas.org/ficheros/documentos/2009/2/11583/07092009img_8780_Form_10.jpg "<a href='https://www.alaquas.org/ficheros/documentos/2009/2/11583/07092009img_8780_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra l'espectacular entrà dels moros i cristians</a>")

Milers de persones es concentren als carrers de la ciutat per gaudir de la tradicional desfilada L'Alcaldessa d'Alaquàs va participar activament com a membre de la seua filà, Els Ollers

Més de 1500 moros i cristians d'Alaquàs lluïren el diumenge 6 de setembre els seus millors tratges. Ataviats amb la seua indumentària i complements, les 25 filaes i comparses d'Alaquàs es concentraren a partir de les 18 hores al Castell d'Alaquàs per participar de la gran Entrà organitzada per l'Associació de Moros i Cristians Perolers d'Alaquàs. L'Alcaldessa d'Alaquàs, Elvira García va desfilar també com a membre de la filà Els Ollers.

Les encarregades d'obrir l'Entrà van ser les tropes mores, precedides per la Colla de Tabals i Dolçaines La Tavella d'Alaquàs i com a filà convidada, la Comparsa Mora Tuareg de València. El Cobertís, Els Alcassàbars, La Haima, Sarraïns, Al-Andalus, Al-Jazar, Al-Azraq, Amiries, Omeyas, Beduins, Ollers i El Cresol ompliren de colorit els carrers d'Alaquàs i donaren clares mostres de la festa dels Moros a Alaquàs. Com a filà mora, La Lluna, fundada en 1998, va posar en escena un tancament espectacular acompanyats per al Unió Musical d'Alaquàs.

A continuació desfilaren les tropes cristianes, que comptaren com a filà convidada amb els Contrabandistes d'Alcoi. La Rialla, Els Almogàvers, L'Alfàbega, Els Arquers, Els Corsaris, Els Contrabandistes, Jaume I Cristià d'Alaquàs, Els Templaris, Regne d'Aquitania, Babieca i Els Conqueridors precediren a la capitania cristiana, El Penó de la Conquesta, fundada l'any 1982, que va estar acompanyada per la Banda de Montroi.

Amb aquest acte es tancava la festivitat dels Moros i Cristians d'Alaquàs, que enguany han celebrat el 30 aniversari. Activitats culturals i lúdiques han format part de la programació que l'associació ha organitzat aquest any. D'entre elles cal destacar la Nit de l'Olla celebrada el passat dissabte 5 de setembre, a la que acudiren més de 1500 moros i cristians d'Alaquàs.